黃楚標

黃楚標，係個中國大亨，身負中共政職，户籍香港特別行政區。由於渠喺深圳商界成就顯赫，有傳媒畀咗「深圳王」同「深圳李嘉誠」等稱號過渠。

經歷

黃楚標係廣東潮陽人，3歲去香港定居，1960年代徙置區居民。中學三年級輟學，26歲同哥哥創業。

1980年代中國大陸改革開放之後，黃楚標喺1985年成立深圳特區東海集團，做地產同酒店等幾行。

2006年，發展航空業民營東海航空公司，做埋物流貨物運輸。

2011年入股玩香港數碼廣播，涉足香港新聞業。2012年，香港《新晚報》復刊，有傳聞指初步投資額達三億港紙，黃楚標係金主之一。

賄賂香港特首案件

喺處理曾蔭權涉貪案期間，香港政府一直陳述黃楚標屬行賄方，而曾蔭權係對應嘅受賄者。由向外界公布嘅消息之中得知，官府只拈過黃一次——廉政公署去渠喺香港嘅屋企同辦公室攞文件，同向黃問話，黃揾來大狀來陪住兼保持緘默無錄口供，其後案件調查嘅多數日子，黃都身處大陸。與此同時，曾就被香港政府拉咗去審，後來有條罪告得入，重要坐監。香港政府自從同黃有上述接觸之後，就案件一直齋郁曾，唔揩黃。即使喺曾係罪犯嗰段長時間，黃喺中共同香港嘅官商職務一樣無受影響。政府重罰受賄者而唔多打攪行賄者嘅奇怪做法，令傳媒疑惑。

選舉經歷 
喺2021年9月，佢成為香港特别行政區選舉委員會委員(港區全國政協委員)。

獎項 
 香港城市大學榮譽院士

香港教育工作者聯會黃楚標中學
 香港教育工作者聯會黃楚標學校

攷

顧問 | Advisors—顧問 2019－2021，民主建港協進聯盟

中國生意人
類:全國政協香港委員
類:香港建制派人士
類:香港城市大學榮譽院士
類:香港馬主
類:潮陽人
楚標